Η ιστορία ξεκινάει έτσι τρυφερά.
Έχεις πέντε φίλους.
Είναι φίλοι από ένα κέντρο αναπηρίας.
Και πάνε σε έναν αγώνα μπάσκετ.
Και κανείς δεν καταλαβαίνει τι έγινε μετά.
Ήμουν νέα δημοσιογράφος τότε, αλλά ήξερα ότι τίποτα δεν έβγαζε νόημα.
Για τις αρχές της κομητείας Γιούμπα,
ήταν από τις πιο περίεργες υποθέσεις που έχουν χειριστεί.
Οι οικογένειες πανικοβλήθηκαν επειδή αγνοούνταν πέντε νέοι.
Το αμάξι βρέθηκε 120 χλμ προς τη λάθος κατεύθυνση.
Κάποιος τους ανάγκασε να το κάνουν.
Ήρθαν εδώ μόνοι τους ή τους έφεραν σκόπιμα;
Αυτό είναι το ερώτημα.
Γιατί αρχίζεις να περπατάς μες στην παγωνιά,
χωρίς να έχεις ιδέα πού πας;
Γιατί δεν είδαν το κοντέινερ;
Το τμήμα του σερίφη δεν το πήρε σοβαρά.
Ως πότε θα συνεχιστεί η έρευνα;
Ώσπου να βρεθούν ή να χαθεί η ελπίδα.
Κάποιος πρέπει να ξέρει πού είναι.
ΠΕΡΙΕΡΓΑ ΑΡΧΕΙΑ ΓΕΝΝΟΥΝ ΕΡΩΤΗΜΑΤΑ
ΑΝΕΞΗΓΗΤΑ
Το βράδυ της 24ης Φεβρουαρίου 1978,
πέντε άντρες εξαφανίστηκαν μετά από αγώνα μπάσκετ στο Τσίκο της Καλιφόρνια.
Το αμάξι τους βρέθηκε 100 χιλιόμετρα μακριά από τα σπίτια τους.
Εδώ και σχεδόν 50 χρόνια,
η υπόθεση των 5 της κομητείας Γιούμπα μπερδεύει τους ερευνητές.
Δεν βγάζει νόημα.
Γιατί οδήγησαν τόσο μακριά προς τη λάθος κατεύθυνση;
Γιατί άφησαν το αμάξι και βγήκαν στη χιονισμένη νύχτα;
Χάθηκαν;
Ή συνέβη κάτι πιο σκοτεινό;
ΠΙΘΑΝΕΣ ΕΞΗΓΗΣΕΙΣ
ΤΙ ΑΠΕΓΙΝΑΝ ΟΙ ΠΕΝΤΕ ΤΗΣ ΚΟΜΗΤΕΙΑΣ ΓΙΟΥΜΠΑ;
ΜΕΡΙΣΒΙΛ - ΚΟΜΗΤΕΙΑ ΓΙΟΥΜΠΑ
Η κομητεία Γιούμπα ήταν για μένα ένα όμορφο μέρος.
Πηγαίναμε για κυνήγι και ψάρεμα.
Δεν κυκλοφορούσες χωρίς να χαιρετήσεις, γιατί τους ήξερες όλους.
Δεν ήξερα για το υψηλό ποσοστό εγκληματικότητας μέχρι που έγιναν αυτά.
ΣΑΚΡΑΜΕΝΤΟ ΤΣΙΚΟ
ΤΣΙΚΟ - ΛΙΜΝΗ ΟΡΟΒΙΛ
ΜΑΡΙΣΒΙΛ
Αυτή η φωτογραφία μ' αρέσει.
- Ο Τζάκι είναι, έτσι; - Ναι.
Όταν ήταν έξι ή εφτά.
- Κοίτα μαλλιά. - Ναι. Ήταν πολύ γλυκός.
Είχατε τα ίδια μάτια.
Η μαμά μου.
Εγώ και ο Τζάκι.
Μοιάζει με Χριστούγεννα.
Δεν έχει ημερομηνία. Είναι τα τελευταία του Χριστούγεννα.
Ήταν το 1978.
Ο αδερφός μου ο Τζάκι, ο Μπιλ Στέρλινγκ,
ο Τζακ Μαντρούγκα, ο Γκάρι Μαθάιας και ο Τεντ Γουίρ
πρωτογνωρίστηκαν όταν πήγαν στο πρότζεκτ Gateway.
- Το Gateway βοηθούσε αυτιστικούς ή... - Άτομα με αναπηρία.
...να μάθουν να αθλούνται και να συναναστρέφονται με άλλους.
Λάτρευαν το μπάσκετ.
Ζούσαν για τους Γκέιτγουεϊ Γκέιτορς.
ΤΖΑΚΙ ΧΙΟΥΕΤ
Ο μεγάλος αδερφός μου, ο Τζάκι, ήταν 24, αλλά είχε τη νοοτροπία ενός 16χρονου.
Ήταν πιο αργός από εμάς μεγαλώνοντας.
Αλλά κανείς δεν του φέρθηκε έτσι.
Μπορούσε να γράψει το όνομά του, να χρησιμοποιήσει το τηλέφωνο.
- Είχε μια κοπέλα. - Της μιλούσε ώρες στο τηλέφωνο.
Δεν θωρούσε τους ανθρώπους κακούς.
Ήταν πάντα χαμογελαστός, πάντα χαρούμενος.
ΤΕΝΤ ΓΟΥΙΡ
Ο αδερφός μου ο Τζάκι κι ο Τεντ Γουίρ
ήταν συνέχεια μαζί, σαν αδέρφια.
Αν έβλεπες τον Τζάκι, ακολουθούσε κι ο Τεντ.
Ο Τεντ λάτρευε τα μακαρόνια με τυρί.
Του τα έκανε δώρο η γυναίκα μου τα Χριστούγεννα.
Αν είχε μακαρόνια και τυρί, ήταν ευτυχισμένος.
Ναι, ήταν σκέτη γλύκα.
Το μυαλό του και ο τρόπος που πρόβαλε τον εαυτό του...
Δεν μπορούσε να βάλει κάτω τα πράγματα.
Ποτέ δεν θεώρησα τον θείο Τεντ ιδιαίτερο.
Φυσικά, τότε χρησιμοποιούσαν άλλη λέξη.
Ήταν ο διασκεδαστικός θείος.
Αστείος, τριχωτός, εύσωμος.
Σγουρομάλλης.
Ήταν επιστάτης στο γυμνάσιο.
Μα ήταν δικός μας.
Τον προστατεύαμε.
Τον αγαπούσαμε και ξέραμε ότι μας αγαπάει.
Ο Τζακ Μαντρούγκα δεν ήταν τόσο εξωστρεφής όσο ο θείος Τεντ.
Αλλά ήταν φίλοι.
ΤΖΑΚ ΜΑΝΤΡΟΥΓΚΑ
Ο θείος Τζακ ήταν πολύ ήσυχος, ακοινώνητος.
Αγχωνόταν και ο κόσμος νόμιζε ότι κάτι δεν πάει καλά μ' αυτόν.
Ήταν πολύ συγκρατημένος άνθρωπος, αλλά δεν ήταν αργόστροφος.
Πήγε στο Βιετνάμ.
Τα πήγε πολύ καλά στο σχολείο.
Γράφτηκε στο κολέγιο μόνος του.
Ήταν περισσότερο μεγαλύτερος αδερφός παρά θείος.
Τον φωνάζαμε "Ντοκ".
Πηγαινοέφερνε εμένα και τους φίλους μου συνέχεια.
Κάναμε κοπάνα και τον φωνάζαμε να μας πάρει.
Ήμασταν πολύ κοντά.
Ο Ντοκ κι ο Μπιλ Στέρλινγκ ήταν κολλητοί.
Ο Μπιλ Στέρλινγκ,
θυμάμαι να μου εξηγεί πώς να ελευθερώσω την μπάλα στο μπόουλινγκ.
Ήταν γλυκός και φιλικός και ήθελε να βοηθάει τον κόσμο.
Ήθελε να είναι εκεί για σένα.
Ο Γκάρι Μαθάιας μπήκε στην ομάδα λίγο αργότερα από τους υπόλοιπους.
Αλλά έγιναν σπουδαία ομάδα.
Θαύμαζα τον Γκάρι, ως μικρός αδερφός.
Ήταν αθλητής. Ήταν μουσικός.
Ήταν διάφορα πράγματα που με ενέπνεαν.
Με υπερασπίστηκε αρκετές φορές.
Θα έτρωγα ξύλο και μπήκε στη μέση.
Τέτοιος τύπος ήταν.
Στήριζε την οικογένειά του, χωρίς ερωτήσεις.
Όταν ο Γκάρι ήταν στον στρατό, απολύθηκε με ιατρική άδεια.
Πίστευαν ότι ήταν σχιζοφρενής
και βρήκε νέο ψυχίατρο και άλλαξε τα φάρμακά του
και τα πήγαινε πολύ καλά.
Άρχισε να δουλεύει για τον πατριό μας.
Ο Γκάρι ήταν πολύ στοργικός άνθρωπος.
Και τα πέντε αγόρια ήταν φίλοι επί οκτώ ή εννέα χρόνια.
Περπατούσαν παντού.
Μέχρι που ο Τζακ Μαντρούγκα πήρε αμάξι, ένα Mercury Montego του '69.
Ήταν πολύ περήφανος γι' αυτό το αμάξι.
Στοιβάζονταν εκεί μέσα με τα παράθυρα κατεβασμένα
και χαιρετούσαν τον κόσμο.
24 ΦΕΒΡΟΥΑΡΙΟΥ 1978
Η αγαπημένη τους ομάδα ήταν οι Ντέιβις και έπαιζαν με τους Τσίκο.
Σκόπευαν να δουν τον αγώνα.
Και ήταν κοντά, μία ώρα οδικώς.
Κάποιες οικογένειες δεν ήθελαν να πάνε στον αγώνα εκείνο το βράδυ,
επειδή είχαν κι αυτοί αγώνα την άλλη μέρα.
Ήταν κατενθουσιασμένοι για να τον επικείμενο αγώνα τους.
Είχαν ήδη κερδίσει όλους τους άλλους για να πάνε στο τουρνουά.
Ήταν το πρωτάθλημα για τους Γκέιτγουεϊ Γκέιτορς.
Θυμάμαι τον Τζακ Μαντρούγκα να φτάνει με το Mercury Montego.
Ο μπαμπάς μου είπε στον αδερφό μου καθώς έβγαινε
"Όχι ποτό, τσιγάρο και κορίτσια".
Ο αδερφός μου τον κοίταξε και είπε "Έλα, βρε μπαμπά".
Και βγήκε απ' την πόρτα.
Ήταν όλοι χαρούμενοι και ζητωκραύγαζαν για την αγαπημένη τους ομάδα.
Και έφυγαν για το Τσίκο.
Την επόμενη μέρα, η μαμά μου είπε
"Ο αδερφός σου δεν γύρισε". Ρώτησα "Τι εννοείς;"
Ήμουν ένα 11χρονο αγόρι και ξύπνησα Σάββατο πρωί
και η μαμά μου είπε
"Σήκω, πρέπει να πάμε στο σπίτι της γιαγιάς σου.
Ο θείος Τεντ δεν γύρισε και η γιαγιά ανησυχεί".
Λόγω των ειδικών αναγκών τους,
σήμανε αμέσως συναγερμός.
Κάτι συνέβαινε.
Οι οικογένειες τηλεφωνήθηκαν. "Είδες τον Μπιλ;"
"Είδες τον Τζακ;" "Ο Τεντ δεν γύρισε".
Οι οικογένειες πανικοβλήθηκαν γιατί αγνοούνταν πέντε νέοι.
Ο αδερφός μου δεν έμενε ποτέ εκτός σπιτιού το βράδυ.
Ήταν σπίτι κάθε βράδυ.
Ήθελε να είναι σπίτι, όπου ένιωθε άνετος και ασφαλής.
Θα είχαν γυρίσει σπίτι.
Θα είχαν γυρίσει από τον αγώνα.
Όταν πήραν το τμήμα του σερίφη της κομητείας Γιούμπα,
είπαν ότι δεν μπορούσαν να ψάξουν, γιατί ήταν ενήλικες.
Πρέπει να περιμένεις 24 με 48 ώρες
για να δηλώσεις την εξαφάνισή τους.
Οι οικογένειες είπαν
"Μια στιγμή, όλοι έχουν νοητική υστέρηση".
Δεν έκαναν τίποτα.
Μαλακίες.
Είναι μαλακίες.
Οι οικογένειες κάνουν ό,τι μπορούν την 25η Φεβρουαρίου.
Τηλεφωνούν μανιωδώς.
Οδηγούν στους αυτοκινητόδρομους. Δεν υπάρχουν ίχνη.
Στις 8 μ.μ. ξανακαλούν το γραφείο του σερίφη
και λένε "Θέλουμε βοήθεια για να τους βρούμε".
Η αρχική έρευνα ξεκίνησε από εκεί που ήξεραν ότι πήγαν.
Έπρεπε να ήταν στο Τσίκο για έναν αγώνα.
Και ο εκδότης της εφημερίδας στο Τσίκο ήταν στον αγώνα εκείνο το βράδυ.
Τους είδε. Τους θυμόταν.
Έτσι, επαλήθευσαν ότι ήταν εκεί.
Ήταν πολύ ήσυχα τις πρώτες μέρες.
25 ΦΕΒΡΟΥΑΡΙΟΥ 1978
26 Φεβρουαρίου, 27 Φεβρουαρίου, καμία πληροφορία.
Και στις 28 Φεβρουαρίου, η Δασική Υπηρεσία λέει
"Βρήκαμε το αμάξι στον Εθνικό Δρυμό Πλούμας".
Εκατό χιλιόμετρα προς τη λάθος κατεύθυνση, στα βουνά.
Είναι ένα δίθυρο Mercury Montego του '69 και ταιριάζει με το αμάξι των αγνοουμένων.
ΚΑΤΑΦΥΓΙΟ ΕΛΚΣ
Ο Εθνικός Δρυμός Πλούμας είναι μια δύσβατη περιοχή.
Είναι πολύ ορεινή.
Εξαφανίστηκαν περίπου σε υψόμετρο 1000 μέτρων.
Υπήρχαν μεγάλοι σωροί χιονιού εκεί,
μέχρι έξι μέτρα σε κάποια σημεία.
Υπάρχουν γκρεμοί σε συγκεκριμένες περιοχές
όπου μπορείς να παραπατήσεις και να πέσεις 300 μέτρα.
Κανείς δεν ανεβαίνει εκεί. Είναι ερημιά.
Όταν μπήκα στο σπίτι,
η μαμά μου έκλαιγε στο πάτωμα
και είπε ότι βρήκαν το αμάξι, αλλά όχι τα παιδιά.
Ήταν γνωστό ότι τηρούσαν αυστηρά προγράμματα.
Δεν θα έκαναν κάτι τόσο αυθόρμητο,
όπως να οδηγήσουν στα βουνά μέσα στη νύχτα.
Τι μπορεί να τους έφερε εκεί;
ΟΔΗΓΗΣΑΝ ΟΙΚΕΙΟΘΕΛΩΣ ΣΤΟ ΠΛΟΥΜΑΣ;
Δεν ήταν κάτι που συνήθιζαν. Δεν έπρεπε να ήταν εκεί.
Δεν υπήρχε λόγος να πάνε στο χιόνι.
Έφυγαν από το σπίτι ντυμένοι ελαφρά για έναν αγώνα μπάσκετ σε γυμναστήριο.
Το αμάξι ήταν, ως επί το πλείστον, αδιάφορο.
Καμία ζημιά, τίποτα που να δείχνει ότι συνέβη κάτι κακό.
Έλειπαν τα κλειδιά.
Είχαν εκεί μέσα κουτιά γάλακτος, καραμέλες.
Πράγματα που θα συνδέατε με παιδιά που διασκεδάζουν,
όχι με ενήλικες άντρες που επέστρεφαν από αγώνα μπάσκετ.
Ένας ερευνητής επικοινώνησε με τον διανομέα γάλακτος
και ανακάλυψε ποιοι ήταν οι ντόπιοι πωλητές.
Ξεκίνησαν από την πολιτεία Τσίκο και πήγαν σε όλα τα μαγαζιά,
για να δουν αν τους είχε δει κανείς.
Βρήκαν το Μπερ Μάρκετ στο Τσίκο
και μίλησαν με τη γυναίκα που δούλευε το βράδυ της 24ης
και τους θυμόταν.
Ήταν εκεί την ώρα που έκλειναν.
Δηλαδή περίπου στις δέκα το βράδυ.
Από εκεί, εξαφανίστηκαν μεταξύ Τσίκο και Μέρισβιλ.
Είναι πιθανό ότι κάποια στιγμή μεταξύ 10:00 μ.μ. και 11:00 μ.μ.
βγήκαν από τον αυτοκινητόδρομο προς μια πόλη που λέγεται Όροβιλ.
Από εκεί, πήγαν στον Εθνικό Δρυμό Πλούμας
και κάποια στιγμή γύρω στις 11:00 μ.μ. ή 11:30 μ.μ.,
βρέθηκαν σε έναν χιονισμένο δρόμο στη μέση του πουθενά.
Και το αμάξι τους κολλάει σε 10-15 εκατοστά χιόνι.
Και τότε,
αυτοί οι τύποι με τα ελαφρά ρούχα,
βγαίνουν έξω στο σκοτάδι, το χιόνι και την παγωνιά, χωρίς λόγο.
ΕΝΑΣ ΑΠΟ ΤΟΥΣ ΠΕΝΤΕ...
Όταν ξεκίνησα να γράφω το άρθρο,
μπόρεσα να μιλήσω στους ερευνητές
και να περάσω χρόνο με τις οικογένειες.
Οι ερωτήσεις που θυμάμαι ότι με μπέρδεψαν περισσότερο ήταν
"Γιατί να στρίψουν; Γιατί να σταματήσουν εκεί;
Γιατί να βγουν από το αμάξι;
Γιατί να αρχίσουν να περπατάνε χωρίς να ξέρουν πού να πάνε;"
Το θέμα είναι ότι είχαν τον αγώνα την επόμενη μέρα.
Κάποιοι είχαν τις στολές τους στα κρεβάτια.
Δεν θα έκαναν τίποτα για να χάσουν εκείνη τη μέρα.
Ο θείος Ντοκ ήξερε πώς να πάει στο Τσίκο. Είχε πάει εκατοντάδες φορές.
Το παράθυρο του οδηγού ήταν ανοιχτό.
Το αμάξι ήταν το μωρό του
και δεν θα το εγκατέλειπε με το παράθυρο ανοιχτό.
Δεν υπήρχε λόγος να βγουν από το αμάξι, εκτός κι αν αναγκάστηκαν ή φοβήθηκαν.
Για κάποιους, δεν ήξεραν τι έκαναν.
Δεν έκαναν λάθος.
Αυτή είναι η γέφυρα Μπίντγουελ.
Διασχίζει τη λίμνη Όροβιλ και σε οδηγεί στον Εθνικό Δρυμό Πλούμας.
Είναι προφανές ορόσημο.
Αλλά αν οι άντρες έβλεπαν τη γέφυρα,
θα ήξεραν ότι ήταν μακριά από το σπίτι
και σε λάθος κατεύθυνση
ΜΑΡΙΣΒΙΛ
Αν είδαν πινακίδα, θα ήξεραν ότι χάθηκαν.
Όπως βλέπετε, ο δρόμος είναι κλειστός.
Δώδεκα χιλιόμετρα βόρεια,
εκεί εγκαταλείφθηκε το Mercury Montego.
Ήταν δρόμος υλοτομίας. Δεν οδηγούσε πουθενά.
Ο χάρτης δεν θα τους έφερνε εδώ.
Δεν υπάρχει λόγος να είναι εδώ για βόλτα.
Κάτι τούς έφερε εδώ.
Αποκλείεται να χάθηκαν.
Εκείνο το βράδυ κάτι δεν πήγαινε καλά.
ΑΝΑΖΗΤΟΥΝΤΑΙ ΠΕΝΤΕ ΝΤΟΠΙΟΙ ΑΝΤΡΕΣ
Οι αρχές ξεκίνησαν ενδελεχή έρευνα στην περιοχή
εκεί όπου βρέθηκε το αμάξι.
Ήταν πολλές υπηρεσίες, τουλάχιστον τέσσερις.
Πάνω από 200 άτομα συμμετείχαν στην έρευνα.
Με άλογα, με τα πόδια,
με οχήματα που διέσχιζαν το χιόνι και εναέρια μέσα.
Ήταν εκτενής.
Ο μπαμπάς μου, ο Τζακ, πήγε εκεί όπου ήταν το αμάξι.
Και άρχισε να ψάχνει.
Ήταν εκεί κάθε μέρα.
Κυνηγούσαμε σε εκείνες τις περιοχές. Τις ξέραμε.
Ο Τζακ ο πρεσβύτερος περπάτησε χιλιόμετρα στην πλαγιά του βουνού.
Ο Τζακ μού είπε, πολύ δυνατά,
"Θα σε βρω, γιε μου. Δεν θα σταματήσω μέχρι να σε βρω".
Όλες οι οικογένειες έψαχναν το δάσος.
Ήταν κόλαση.
Ξυπνάς κάθε μέρα χωρίς να ξέρεις.
Το χειρότερο είναι να μην ξέρεις.
Ο ΚΑΙΡΟΣ ΚΑΙ ΤΟ ΕΔΑΦΟΣ ΔΥΣΚΟΛΕΥΟΥΝ ΤΗΝ ΕΡΕΥΝΑ
Ο καιρός τότε έγινε πολύ χιονισμένος και ύπουλος.
Ξεκινούσαν οι ομάδες έρευνας και διάσωσης και μετά σταματούσαν.
ΤΟ ΧΙΟΝΙ ΔΙΑΚΟΠΕΙ ΤΗΝ ΑΝΑΖΗΤΗΣΗ ΑΓΝΟΟΥΜΕΝΩΝ ΑΝΤΡΩΝ
Η ΕΡΕΥΝΑ ΘΑ ΣΥΝΕΧΙΣΤΕΙ
Τον Μάρτιο έκαναν την περισσότερη δουλειά.
Τον Απρίλιο και τον Μάιο τα πράγματα είχαν επιβραδύνει
και τον Ιούνιο ουσιαστικά δεν έψαχναν.
ΚΑΝΕΝΑ ΝΕΟ ΣΤΟΙΧΕΙΟ ΓΙΑ ΤΟΥΣ ΠΕΝΤΕ
ΑΚΑΡΠΕΣ ΟΙ ΕΡΕΥΝΕΣ
Είχαμε ελπίδα κάθε μέρα.
Κάθε μέρα ξυπνούσες κι έλεγες
"Εντάξει, θα τον βρουν,
θα είναι καλά".
Η σιωπή ήταν
ανυπόφορη.
Συγγνώμη.
4 ΙΟΥΝΙΟΥ 1978
3,5 ΜΗΝΕΣ ΑΠΟ ΤΗΝ ΕΞΑΦΑΝΙΣΗ
Κάποιοι μοτοσικλετιστές, περνώντας από την κατασκήνωση της Δασικής Υπηρεσίας,
μυρίζουν κάτι απαίσιο.
Υπάρχει ένα κοντέινερ με σπασμένο παράθυρο.
Εκεί μέσα βρίσκουν το αδυνατισμένο σώμα του Τεντ Γουίρ.
Το πτώμα του Τεντ Γουίρ είναι ανάσκελα.
Τα χέρια του είναι σταυρωμένα στο στήθος,
όπως θα φανταζόσουν κάποιον να ετοιμάζει ένα πτώμα για μουμιοποίηση.
Ήταν σφιχτά τυλιγμένος σε πολλά σεντόνια,
σαν φασκιωμένο μωρό.
Δεν μπορούσε να το κάνει ο ίδιος.
Ο Τεντ είχε υποστεί φρικτά κρυοπαγήματα.
Ήταν γύρω στο 1.80, 100 κιλά όταν εξαφανίστηκε
και μάλλον γύρω στα 50 κιλά όταν βρέθηκε.
Ήταν ξυρισμένος όταν εξαφανίστηκε.
Έχει κανονικό μούσι.
Εξαιτίας της ανάπτυξης γενειάδας,
οι ιατροδικαστές που τον εξέτασαν κατάφεραν να διαπιστώσουν
ότι ήταν ζωντανός για περίπου 8 με 13 εβδομάδες.
Με επηρέασε.
Αργός θάνατος από ασιτία και υποθερμία για τουλάχιστον οκτώ εβδομάδες.
Το τροχόσπιτο όπου πέθανε ο Τεντ ήταν 30 χλμ. από το Montego.
Προέκυψαν ερωτήματα.
Πώς έχασε η αστυνομία το καταφύγιο;
Ήταν πολύ αργά για να βρεθούν ζωντανοί οι άλλοι;
ΕΚΑΝΕ ΛΑΘΗ Η ΑΣΤΥΝΟΜΙΑ;
Η θεία Ντόροθι με πήγε εκεί όπου βρήκαν το αμάξι.
Κάποια στιγμή τον Μάρτιο.
Δεν μπορώ παρά να σκεφτώ ότι όταν πήγαμε,
ήταν ακόμα ζωντανός τότε.
Κατάλαβα
ότι ήμουν πολύ κοντά του.
Πρέπει να υπέφερε πολύ.
Ήταν ακόμα ζωντανός
και δεν προσπάθησαν αρκετά να τον βρουν.
6 ΙΟΥΝΙΟΥ 1978
ΔΥΟ ΜΕΡΕΣ ΑΦΟΤΟΥ ΒΡΕΘΗΚΕ Η ΣΟΡΟΣ ΤΟΥ ΤΕΝΤ
Περίπου 11 χιλιόμετρα νότια του κοντέινερ
βρέθηκε σε αποσύνθεση η σορός του Τζακ Μαντρούγκα.
Στην απέναντι πλευρά του δρόμου, βρήκαν τη σορό του Μπιλ Στέρλινγκ,
που είχε διασκορπιστεί από ζώα.
ΜΕΡΙΚΩΣ ΔΙΑΜΕΛΥΣΜΕΝΗ ΚΑΙ ΝΤΥΜΕΝΗ ΣΟΡΟΣ
ΜΕ ΛΙΓΑ ΜΑΛΑΚΑ ΜΟΡΙΑ
Ο Ντοκ είχε τα κλειδιά όταν βρέθηκε.
Ήταν ο οδηγός, δεν υπάρχει αμφιβολία.
Η γιαγιά ήθελε να δει τη σορό του.
Και ο μπαμπάς τής είπε "Μαμά, μόνο κόκαλα έμειναν".
Και τότε κατέρρευσε.
Ήθελε να δει τον γιο της. Να τον αποχαιρετήσει.
6 ΙΟΥΝΙΟΥ 1978
Άκουσα κάποιον να λέει ότι τον βρήκαμε.
"Βρήκαμε κάτι". Έκανα στροφή και γύρισα πίσω.
Και τότε είδα τον κύριο Χιούετ να πέφτει στα γόνατα και να κλαίει.
Και είπε "Συγγνώμη, γιε μου, υποσχέθηκα ότι θα σε έβρισκα".
Εκείνος...
- Το κατάλαβε αμέσως. - ...κατάλαβε αμέσως
ότι ήταν ο αδερφός μου.
Από τα ρούχα που φορούσε.
Και...
μάζεψαν κάποια οστά
και η ραχοκοκαλιά του αδερφού μου έπεσε από...
το πουκάμισο που φορούσε.
Είχε ακόμα το πορτοφόλι του στο τζιν του.
Ήταν δύσκολη μέρα.
Ακόμα είναι.
Είναι σαν χτες.
Πώς άντεξε ο μπαμπάς μου, δεν ξέρω.
Όταν έκαναν την έρευνα εδώ... Δεν χρειαζόμουν τη βοήθειά τους.
Θα έβρισκα τον γιο μου. Και πιστεύω ότι το απέδειξα.
Και θα συνεχίσω μέχρι να βρω και τους υπόλοιπους.
Με τον έναν ή τον άλλον τρόπο.
Μόνο αυτό έχω να πω.
ΙΑΤΡΟΔΙΚΑΣΤΙΚΗ ΕΚΘΕΣΗ
Σύμφωνα με τον ιατροδικαστή, η αιτία θανάτου ήταν η έκθεση στο κρύο.
Υπέκυψαν στο κρύο.
Αλλά δεν υπήρχαν αρκετά λείψανα
ώστε να ξέρεις τα πάντα με ακρίβεια.
Δεν υπήρχαν.
Αν υπήρχε τραύμα από αμβλύ αντικείμενο ή άλλος τύπος τραυματισμού,
πιθανόν δεν θα γινόταν ποτέ γνωστό.
ΜΕΝΕΙ ΕΝΑΣ ΑΚΟΜΑ ΑΓΝΟΟΥΜΕΝΟΣ
Ο Γκάρι Μαθάιας δεν βρέθηκε εκεί.
Δεν ξέρουν πού είναι.
Ήταν πολύ δύσκολο.
Αλλά μου έδωσε ελπίδα. Σκέφτηκα "Θα βρούμε και τον Γκάρι".
Αλλά αφού βρέθηκε η σορός του Τζάκι Χιούετ,
το τμήμα του σερίφη δεν ήθελε να ψάξει άλλο.
Είπαν "Τελειώσαμε".
Η ΑΝΑΖΗΤΗΣΗ ΔΙΑΚΟΠΗΚΕ
Στις 19 Ιουνίου οι ομάδες έρευνας σταματούν.
Το τμήμα του σερίφη λέει "Κάναμε ό,τι μπορούσαμε για να τον βρούμε",
αλλά δεν μπόρεσαν να βρουν τίποτα
από τη σορό του Γκάρι Μαθάιας.
Έμεινα εκεί έξω άλλες δύο εβδομάδες,
με τον άντρα και τον κουνιάδο μου.
Δεν θέλω να το πω, αλλά δεν νομίζω ότι έψαξαν αρκετά.
Οι οικογένειες έκαναν περισσότερα από τις αρχές.
Υπάρχουν αναφορές ότι μέλη της Δασικής Υπηρεσίας
είπαν στις αρχές για τα κοντέινερ
και δεν τα έψαξαν.
Η ΔΑΣΙΚΗ ΥΠΗΡΕΣΙΑ ΛΕΕΙ ΟΤΙ ΕΝΗΜΕΡΩΣΕ ΓΙΑ ΤΟΝ ΚΟΙΤΩΝΑ
Όλη μας τη ζωή κυνηγάμε και ψαρεύουμε.
Ο μπαμπάς μου μπορούσε να σου πει τι αποτυπώματα ήταν σ' έναν βάλτο.
Και είδε ίχνη τεσσάρων ατόμων να οδηγούν από το αμάξι
προς την πλαγιά, βόρεια.
Όχι προς τα κάτω, όπως νομίζει ο σερίφης.
Ο Τζακ ήξερε ότι ήταν εκεί τα κοντέινερ.
Τους είπε να πάνε εκεί.
Τους ζήτησε να πάνε στα κοντέινερ.
Τους το ζήτησε.
Θυμάμαι να λέει ότι κάποιος του είπε
"Δεν θα έφταναν ποτέ τόσο μακριά".
Φυσικά και θα έφταναν.
Τα κοντέινερ απείχαν από το αυτοκίνητο
περίπου 32 χιλιόμετρα.
Κανείς δεν πίστευε
ότι τα αγόρια θα έφταναν τόσο μακριά με τέτοιον καιρό.
Οπότε, δεν με σοκάρει που δεν ανέβηκε κανείς στον καταυλισμό,
που ήταν κάτω από ενάμιση μέτρο χιόνι.
Ήξεραν ότι η καλύβα ήταν εκεί πάνω και δεν την έψαξαν.
Ποιος ξέρει αν θα μπορούσαν να έχουν σωθεί;
Οι ικανότητες των ανδρών συνέχισαν να αποτελούν αντικείμενο διαμάχης.
Και για πολλούς, έριχναν μια σκοτεινή σκιά στην υπόθεση.
ΟΙ ΔΙΑΚΡΙΣΕΙΣ ΕΜΠΟΔΙΣΑΝ ΤΗΝ ΕΡΕΥΝΑ;
Σε θυμώνει.
Η ίδια η λέξη με εκνευρίζει.
"Υποψία δόλου στην εξαφάνιση πέντε ελαφρώς καθυστερημένων Καλιφορνέζων".
- Και πιστεύεις ότι είναι... - Γιατί λες "καθυστερημένοι";
- Αυτό έλεγαν τότε. - Δεν είναι...
Δεν είναι σωστό.
Λίγο πιο αργοί από...
Αν έλεγαν
"Πέντε μπασκετμπολίστες του Γκέιτγουεϊ χάθηκαν",
πιθανότατα θα τους είχαν βρει.
Αντί να πουν
αυτήν τη μαλακία.
Νομίζω ότι θα ήταν πολύ διαφορετικά.
Θα έψαχναν περισσότερο.
ΠΕΝΤΕ ΕΛΑΦΡΩΣ ΚΑΘΥΣΤΕΡΗΜΕΝΟΙ ΕΞΑΦΑΝΙΖΟΝΤΑΙ ΧΩΡΙΣ ΙΧΝΗ
Δεν ήταν άντρες 25 με 35 ετών
ικανοί να πάρουν αποφάσεις και να καταλάβουν πού ήταν,
όπως θα μπορούσαν άλλοι.
Στιγματίστηκαν ως "καθυστερημένοι", κι αυτό επισκίασε το περιστατικό.
Η αντίληψη ότι παραήταν χαζοί ώστε να γυρίσουν πίσω
και συνέχισαν στο δάσος είναι παράλογη.
Και νομίζω ότι αυτή η αντίληψη μεταδόθηκε στον κόσμο
και ειδικά στις αρχές.
Έλεγαν
"Πρέπει να κάνουμε τόση προσπάθεια για να βρούμε κάποιους καθυστερημένους;"
Νομίζω ότι πέντε νεαροί με μειωμένη ικανότητα
ήταν ενθουσιασμένοι που είδαν την ομάδα τους να τα πηγαίνει καλά.
Σταμάτησαν σε ένα μαγαζί για σοκολατούχο γάλα και καραμέλες.
Και κάπου στην πορεία, πήραν μια κακή απόφαση,
έστριψαν λάθος και δεν επανήλθαν.
Μια κακή απόφαση οδήγησε και σε άλλες.
Προσπαθούν να μας πείσουν ότι έφταιγε η ηλιθιότητα
και ότι επειδή ήταν καθυστερημένοι ήρθαν εδώ μόνοι τους.
Και αποκλείεται να το έκαναν μόνοι τους.
Ένα από τα πράγματα που μπέρδεψε τους ερευνητές
είναι το ντουλάπι με το φαγητό που βρίσκεται έξω από το κοντέινερ
και κάποιες κονσέρβες είχαν αφαιρεθεί και φαγωθεί.
Αλλά υπήρχε ένα δεύτερο ντουλάπι γεμάτο με αρκετές κονσέρβες
για να τους κρατήσουν ζωντανούς για μήνες, που δεν είχε ανοιχτεί.
Υπήρχε θερμάστρα προπανίου που δεν είχαν ανάψει.
Υπήρχε τροφή για να τους ταΐσει.
Υπήρχε μια θερμάστρα για να τους κρατήσει ζεστούς.
Γιατί να μη φας το φαγητό; Γιατί να μην ανάψεις τη θέρμανση;
Γιατί να ξαπλώσεις σε ένα κρεβάτι,
καλυμμένος με σεντόνια, σαν κάποιος να σε φρόντιζε,
πεθαίνοντας της πείνας για εβδομάδες;
Τι έγινε;
Ο Τεντ δεν θα έκανε κάτι που θα πίστευε ότι ήταν παράνομο.
Αν έκλεβε...
Αν νόμιζε ότι έκλεβε κάτι, δεν θα το έκανε.
ΤΕΝΤ ΓΟΥΙΡ
Και δεν θα ήξερε πώς να ανάψει το προπάνιο.
Δεν θα μπορούσε να σκεπαστεί έτσι.
Κάποιος ήταν μαζί του.
Στο κοντέινερ υπήρχαν μαύρα παπούτσια τένις,
και ήταν τα παπούτσια που φορούσε ο Γκάρι Μαθάιας.
Τα παπούτσια του Γουίρ δεν βρέθηκαν. Ή τα έχασε ή τα πήρε ο Μαθάιας και έφυγε.
Ο Τεντ Γουίρ και ο Γκάρι Μαθάιας πιθανότατα έφτασαν στο κοντέινερ.
Τι απέγιναν;
Τι έπαθε ο Γκάρι Μαθάιας;
Τα στοιχεία έδειχναν ότι ο Γκάρι έφτασε στο κοντέινερ.
Και χωρίς ίχνη της σορού του, άρχισαν να αυξάνονται οι υποψίες.
Ήταν θύμα ο Γκάρι;
Αποδιοπομπαίος τράγος;
Ή κάτι πολύ χειρότερο;
ΜΠΟΡΕΙ ΝΑ ΕΥΘΥΝΕΤΑΙ Ο ΓΚΑΡΙ ΓΙΑ ΤΟΥΣ ΘΑΝΑΤΟΥΣ;
Ξέρω...
Θεέ μου, συγχώρεσέ με.
Ο Ντοκ και οι άλλοι φοβόντουσαν τον Μαθάιας.
Ο Γκάρι θα πήγαινε μαζί τους στον αγώνα και δεν ήθελαν.
Αλλά φοβούνταν να πουν κάτι.
Το ξέρω σίγουρα. Από τον θείο μου.
Ο Γκάρι Μαθάιας ήταν υπό φαρμακευτική αγωγή, επιτυχώς.
Είχε περάσει δύο πολύ ήρεμα χρόνια πριν από τα γεγονότα εκείνης της νύχτας.
Αλλά ο Γκάρι Μαθάιας είχε προβλήματα με τα ναρκωτικά.
Είχε μια πολυτάραχη εμπειρία στον στρατό.
Είχε κάποια βίαια και πολύ προβληματικά ξεσπάσματα.
Η μόνη εξήγηση που έβγαζε νόημα για μένα
ήταν ότι η ψύχωση του Γκάρι επέστρεψε
και ότι με κάποιον τρόπο είχε πείσει αυτούς τους τύπους
ότι αυτό είναι το σωστό.
Τι κίνητρο θα είχε κάποιος
να πείσει πέντε άντρες
να περπατήσουν μέσα στο δάσος και να πάνε να πεθάνουν σ' ένα κοντέινερ;
Η σχιζοφρένεια είναι εύκολη δικαιολογία.
Αλλά δεν υπάρχει καμία απόδειξη ότι ο Γκάρι έχει κάνει κάτι τέτοιο.
Αν μπήκαν στο αμάξι και πήγαν στο Τσίκο χωρίς επεισόδια,
είδαν έναν αγώνα μπάσκετ χωρίς επεισόδια,
πήγαν στο Μπερ Μάρκετ χωρίς επεισόδια,
πώς φταίει ο Γκάρι; Δεν το πιστεύω.
Αν δεν έπαιρνε φάρμακα, δεν θα μπορούσε να λειτουργήσει μόνος του.
Αν δεν έπαιρνε φάρμακα, ο μπαμπάς μου δεν θα τον άφηνε να φύγει.
Τέλος.
Οι αρχές δεν φέρθηκαν δίκαια στον αδερφό μου.
Τον έκριναν αμέσως.
Ήσουν ο πρώτος άνθρωπος εδώ και 45 χρόνια που με ρώτησε.
Κανείς από την αστυνομία.
Κανείς από τα ΜΜΕ.
Κανείς ποτέ δεν με ρώτησε τίποτα.
Δεν ξέρω τι του συνέβη.
Αυτό είναι που με ενοχλεί.
Θέλω να μάθω πού είναι.
Πάνω από 40 χρόνια μετά την εξαφάνιση των ανδρών,
ένα κρίσιμο ερώτημα σκιάζει την υπόθεση.
Τι έπαθε ο Γκάρι Μαθάιας;
ΜΠΟΡΕΙ Ο ΓΚΑΡΙ ΝΑ ΖΕΙ ΑΚΟΜΑ;
Έχω ανάμεικτες σκέψεις για το τι συνέβη στον Γκάρι Μαθάιας.
Η μητέρα μας είχε ένα μπαρ στο Μπράουνς Βάλεϊ.
Και μέσα σε έναν χρόνο αφότου βρέθηκαν τα πτώματα,
είχα σχολάσει, το μπαρ ήταν γεμάτο.
Στο τρίτο σκαμπό από το τέλος, ήταν ένας τύπος.
Κοιταχτήκαμε και ήταν ο Γκάρι Μαθάιας.
Και πέρασα την πόρτα που οδηγεί πίσω από το μπαρ.
Είπα στη μαμά "Ο Γκάρι Μαθάιας είναι στην άκρη του μπαρ".
Λέει "Είσαι σίγουρη;" Είπα "Απολύτως".
Πήρα το τμήμα του σερίφη.
Ο Γκάρι μάς κοίταξε, πετάχτηκε και έφυγε τρέχοντας.
Δεν τον πιάσαμε.
Μου είπαν ότι τον είχαν δει στου Μοντγκόμερι Γουόρντ,
στο Denny's, στο πάρκινγκ του 7-11, οπότε δεν ξέρω τι να σκεφτώ.
Να πεθάνω αν κάνω λάθος.
Ένας οδηγός που διέσχιζε το Πλούμας το 1979,
είπε ότι ο Γκάρι Μαθάιας έκανε οτοστόπ.
Αλλά δεν υπάρχει καμία αναφορά στον φάκελο του σερίφη.
Υπάρχουν κάποιες αναφορές ότι ο Γκάρι Μαθάιας εθεάθη
μετά την εύρεση των λειψάνων.
Τοπικά και εκτός. Έχουμε αναφορές και εκτός πολιτείας.
Τίποτα που να μπορούμε να τεκμηριώσουμε.
Θα σου πω τι πιστεύω εγώ.
Δεν νομίζω ότι ο Γκάρι Μαθάιας έφτασε στο κοντέινερ.
Όταν μεγάλωνα στο Μέρισβιλ,
υπήρχαν κάποιες οικογένειες με τις οποίες δεν έμπλεκες.
Και ο νταής της πόλης μπαινόβγαινε στη φυλακή όλη του τη ζωή.
Και τον έχω δει να κάνει πράγματα.
Πολύ τρομακτικός.
Υπήρχαν φήμες ότι αυτός
ο νταής και μια ομάδα ανθρώπων
είχαν έχθρα με τον Γκάρι Μαθάιας και τους εκδικήθηκαν όλους.
Άρχισαν κάτι με τον αδερφό μου.
Ο Γκάρι Μαθάιας τον υπερασπίστηκε.
Και αυτοί οι άνθρωποι χτύπησαν τον Γκάρι Μαθάιας
και τον πέταξαν από τη γέφυρα Όροβιλ.
Και μετά έβαλαν τα άλλα τέσσερα αγόρια να ανέβουν στην πλαγιά.
Και τους τρόμαξαν αρκετά ώστε να μην ξανακατεβούν.
Ένα από τα αγόρια μπορεί να πήρε τα παπούτσια του Γκάρι Μαθάιας.
Γι' αυτό υπήρχαν ίχνη μόνο τεσσάρων ανθρώπων.
Το ένιωθα στην καρδιά μου...
ότι ο αδερφός μου τύλιξε τον Τεντ σε αυτά τα σεντόνια.
ΤΖΑΚΙ
Ο αδερφός μου δεν θα άφηνε τον Τεντ μόνο του, αν ζούσε.
Κάποιος στο κοντέινερ φρόντιζε τον Τεντ.
Πιστεύω ότι ήταν ο αδερφός μου.
Νομίζω ότι αυτός και ο Τζάκι πήγαν να βρουν βοήθεια.
Αλλά ο Γκάρι ήταν εβδομάδες χωρίς τα φάρμακά του.
Νομίζω ότι μετά από λίγο άρχισε να τα χάνει.
Νομίζω ότι χάθηκε και έκανε ακόμα κρύο.
Πιστεύω ότι δεν κατάφερε να βγει από εκεί, όπως και οι άλλοι.
Όποιος έχει δουλέψει τέτοια υπόθεση θέλει να μάθει.
Όσες φορές κι αν διαβάσω μια αναφορά, θα βρω μια λεπτή διαφορά.
Πάω στοίχημα ότι στα πρώτα 17 χιλιόμετρα από το αμάξι,
ο Μαντρούγκα ή ο Στέρλινγκ κουράστηκαν, το πρώτο σύμπτωμα της υποθερμίας.
Ήταν στενοί φίλοι.
Αν ο ένας υπέκυπτε στο κρύο, ο άλλος θα έμενε.
Και πέθαναν μαζί.
Οι τρεις φρόντιζαν ο ένας τον άλλον, οπότε θα συνέχισαν.
Η σορός του Τζάκι Χιούετ βρέθηκε σ' εκείνο το μονοπάτι.
Δεν πρέπει να έφτασε στο κοντέινερ.
ΤΖΑΚΙ ΧΙΟΥΕΤ ΝΤΟΚ ΜΑΝΤΡΟΥΓΚΑ - ΜΠΙΛ ΣΤΕΡΛΙΝΓΚ
Ο Τεντ Γουίρ ξέρουμε ότι έφτασε.
Πιστεύω ότι είναι πολύ πιθανό να έφτασε εκεί και ο Γκάρι Μαθάιας.
Νομίζω ότι έμεινε ως τον θάνατο του Τεντ,
με βάση τον τρόπο που ήταν σκεπασμένος.
Μάλλον πήρε τα καλύτερα παπούτσια για να μπορέσει να φύγει
και μάλλον δεν πήγε πολύ μακριά.
Είναι μόνο εικασίες.
Απαντάς μια ερώτηση και προκύπτουν άλλες 20.
Το μόνο που μπορώ να ζητήσω είναι να βρεθούν τα λείψανά του.
Πρέπει να γυρίσει σπίτι.
Δεν πιστεύω στη λύτρωση.
Όσο υπάρχει άδεια καρέκλα στο τραπέζι, τίποτα δεν έχει τελειώσει.
Γνωρίζοντάς τους, πρέπει να ήταν πολύ τρομαγμένοι,
κι αυτό με βασανίζει.
Δεν μπορούσαμε να τους βοηθήσουμε.
Ήταν άξιοι άνθρωποι.
Ναι, όλοι τους.
Δεν θυμάμαι καν
τα τελευταία λόγια που είπα στον αδερφό μου.
Ελπίζω να ήταν "Σ' αγαπώ".
Ήταν ευάλωτοι άνθρωποι.
Πώς μπόρεσε να συμβεί αυτό σ' αυτούς τους ανθρώπους;
Ο Τεντ μάλλον θα έμενε μαζί μου,
αν ήταν ακόμα εδώ.
Δεν μπορούσε να μείνει μόνος.
Όχι, όποιος είχε πιο πολλά μακαρόνια και τυρί θα έμενε μαζί του.
Θα ήταν με κάποιον που τον ήξερε και τον αγαπούσε,
για να τον φροντίσει.
Ήμασταν πολύ δεμένη οικογένεια.
Αλλά δεν κάναμε αγκαλιές και δεν λέγαμε "σ' αγαπώ".
Ο μπαμπάς μου μού είπε πρώτη φορά "Σ' αγαπώ"...
τη μέρα που βρέθηκε ο αδερφός μου.
Αλλά ξέραμε ότι αγαπιόμαστε.
Ακόμα θέλουμε απαντήσεις.
ΑΓΝΟΟΥΜΕΝΟΙ
Ήταν άδικο που τους θεώρησαν ανίκανους.
Κάτι τους ανέβασε στο βουνό όπου βρήκαν τον θάνατο.
Δεν ξέρεις τι έκαναν και τι συνέβαινε εκείνο το βράδυ.
Εκεί όπου εγκατέλειψαν το αμάξι στο σκοτάδι...
Έρχεσαι εδώ και μπερδεύεσαι ακόμα περισσότερο για αυτήν την υπόθεση.
ΒΡΕΘΗΚΑΝ ΔΥΟ ΣΟΡΟΙ
Δεν υπάρχουν αποδείξεις εγκλήματος και δεν εξηγείται διαφορετικά.
Το τι ακριβώς συνέβη στους Πέντε της Κομητείας Γιούμπα
τη νύχτα της 24ης Φεβρουαρίου 1978,
ίσως παραμείνει για πάντα μυστήριο.
Σχεδόν 50 χρόνια μετά, η αλήθεια παραμένει άγνωστη.
Μπορείς να τους φανταστείς στη γωνία με το αναψυκτικό τους,
- να χαιρετούν τους πάντες; - Ναι.
Και όλοι τους χαιρετούν.
Κάποιος εκεί έξω ξέρει
ακριβώς τι συνέβη στα αγόρια.
Ας αποδοθεί δικαιοσύνη.
ΑΝ ΕΧΕΤΕ ΕΠΙΠΛΕΟΝ ΠΛΗΡΟΦΟΡΙΕΣ
ΠΑΡΑΚΑΛΩ ΚΑΛΕΣΤΕ ΤΟ ΤΜΗΜΑ ΣΕΡΙΦΗ ΤΗΣ ΚΟΜΗΤΕΙΑΣ ΓΙΟΥΜΠΑ ΣΤΟ (530) 749-7777.
Υποτιτλισμός: Κατερίνα Τριανταφύλλου